14. ΝΟΜΟΣ υπ’ αριθ. 1197 της 25 Ιουν./20 Φεβρ. 1944 (ΦΕΚ Α΄ 32) Περί τροποποιήσεως και συμπληρώσεως των διατάξεων του υπ’ αριθ. 676/1937 Α. Νόμου «περί εξόδων μετακινήσεως προσωπικού και μεταφορών υλικού της Στρατιωτικής Υπηρεσίας» ως ετροποποιήθη μεταγενεστέρως. Εκυρώθη δια της υπ’ αριθ. 337/1946 Πράξ. Υπ. Συμβουλίου. Άρθρ.1.-(Τροποποιείται το άρθρ. 1 Ν.Δ. 1628/ 1942. Ήδη ισχύει το άρθρ. 13 παρ. 2 Α.Ν. 1502/ 1950). Άρθρ.2.-(Προσωρινής ισχύος). Άρθρ.3.-Αντί των παγίων εξόδων μεταφοράς επίπλων εξ οικίας εις τους Σταθμούς και λιμένας και τ’ ανάπαλιν των προβλεπομένων υπό του άρθρ. 12 του Α.Ν. 676/1937 θα δικαιολογείται εις βάρος του Δημοσίου το σύνολον των εις τας περιπτώσεις ταύτας πραγματοποιουμένων δαπανών, βάσει των οικείων τιμολογίων ή εξωφλητικών αποδείξεων δεόντως τεθεωρημένων παρά των οικείων κατά τόπους αστυνομικών αρχών παρεχομένου εις τον επί της Εθνικής Αμύνης Υπουργόν του δικαιώματος να περιορίζη κατά την ανεξέλεγκτον κρίσιν του τας δαπάνας ταύτας οσάκις κρίνει ταύτας υπερβολικάς. Άρθρ.4.-(Μεταβατική διάταξις). Άρθρ.5.-1.Παρέχεται εις τον επί της Εθνικής Αμύνης Υπουργόν το δικαίωμα να εγκρίνη οδοιπορικά έξοδα εφέδρων και εφέδρων εκ μονίμων αξιωματικών και οπλιτών δια την προσέλευσιν και είσοδόν των εις Στρατιωτικά Νοσοκομεία, παραπομπήν των εις την Α.Σ.Υ.Ε. ή εις αλλαχού εδρεούσας Υγειονομικάς Επιτροπάς προς εξέτασιν της υγιεινής των καταστάσεως ως και δια την επάνοδόν των εις τους τόπους διαμονής των. 2.Αι εκδοθείσαι διαταγαί του Υπουργείου Εθνικής Αμύνης αφορώσαι έγκρισιν τοιούτων δαπανών κυρούνται ομοίως υπό του παρόντος. Άρθρ.6.-Η ισχύς του παρόντος Νόμου, συντακτικού χαρακτήρος και περιεχομένου, ανατρέχει από της 1ης Ιαν. 1943. 